|  |
| --- |
| **Grundejerforeningen Odsvang af 9. juni 1970** |

**12. januar 2025**

Bestyrelsesmøde søndag den 12. januar 2025 kl. 10.00 hos Peter Slaatorn, Digeager 6.

Deltagere:

Peter Slaatorn.

Jørn Tang.

Charlotte Christiansen

Jan Andersen.

Afbud fra Lisa Aalling og Ula Hulgård

Dagsorden.

1. Godkendelse af referat.
2. Opfølgning fra sidste møde, herunder:
3. Vores deklarationer.
4. Hjertestarter.
5. Status på dræn.
6. Status på veje.
7. Status på vedligeholdelse i øvrigt.

1. Økonomisk status.
2. Indkomne forslag, kommentarer eller forespørgsler fra grundejere.
3. Vores hjemmeside.
4. Dato for næste møder.
5. Eventuelt.

Peter bød velkommen med et ønske om et godt nytår.

Ad 1: Referat fra sidste møde godkendt uden bemærkninger.

Ad 2, a:

Vores deklarationer.

Vi har været i dialog med ejerne på Stenager 4.

De har meddelt os, at deres anneks er blevet malet i samme farvekode som deres hovedhus.

Ud fra en samlet vurdering, har vi skrevet til ejerne, at vi på det foreliggende betragter sagen som afsluttet.

Vi skal endnu en gang henvise til, at skraldespandene skal holdes på egen grund, også når de stilles frem til tømning.

Ad 2, b:

Hjertestarter.

Vi fik den 7. november 2024 lavet det årlige serviceeftersyn på vores hjertestarter.

Alt var som det skulle være.

Den 18. november 2024 foretog Jan aflæsning af vores bimåler hos John. Hjertestarteren havde på godt et år (3. november 2023 til aflæsning den 18. november 2024) brugt 52,5 kwh. Enighed om at John bliver afregnet med kr. 150,-. Jørn har taget hånd om dette.

Ad 2, c:

Status på dræn.

Som aftalt på sidste bestyrelsesmøde, ville vi foretage en gennemgang af vores dræn. Den foretog vi den 16. september 2024. Jan gik rundt med Alex slamsugning. Der var fortsat meget grundvand, men gennemløbet i drænene fungerede efter hensigten.

Ad 2, d:

Status på veje.

Efteråret og vinteren har været noget regnfulde. Over jul og nytår var der kommet en del huller. Men nogle medlemmer har over flere omgange fyldt huller, så vejenes tilstand generelt er gode. Vi har købt 3 m3 vejgrus, der er læsset af på vores plads ved vendepladsen i bunden af Odsvang. Vi følger fortsat vejenes tilstand, og planlægger for en gennemgang af vejene til april, hvorefter der skal lægges støvbinder på.

Ad 2, e:

Status på vedligeholdelse i øvrigt.

Græsrabatten langs Odsvangs nordlige side har vi fortsat fået slået efter behov.

Vi har haft kontakt med vores græsmand om at foretage en beskæring af beplantning langs Odsvangs nordlige side, idet beplantningen flere steder var ved at komme ud i vejen. Han kunne dog ikke påtage sig opgaven. Vi forhørte os hos en anden, men dette løb op i godt kr. 10.000,-, hvorfor vi ikke ville gå videre med dette.

Vi skrev til Odsherred Kommune om problemstillingen. Kommunen vendte efter et stykke tid tilbage til Jan. Kommunen ved deres Naturteam oplyste, at grunden til at de ikke var gået i gang med naturpleje på blandt andet det område, der ligger mellem Odsvang og Oddenvej var, at det endnu ikke var besluttet hvor den kommende cykelsti langs Oddenvej, skulle placeres. Hvis det blev på den sydlige side af Oddenvej, ville en del af anlægsarbejde være en stor del af rydningen af området. En anden ting der gjorde at anlægsarbejdet var blevet var forsinket, var en del indsigelser i forbindelse med den høring der havde været. Ligeledes var der fundet bestand af Markfirben i området.

Det var derfor ikke muligt på nuværende tidspunkt at sige noget om hvornår Kommunen ville gå i gang med naturplejen. De var dog forstående over for vores udfordring med at beplantningen flere steder bredte sig og flere steder var på vej ud i vores kørebane.

Naturteamet havde dog ikke mandskab til at løse opgaven. Jan oplyste dem, at vi havde fået et tilbud fra en, og at dette tilbud lå på ca. kr. 10.000,-.

Naturteamet bad Jan sende kontaktoplysninger til den pågældende. Så ville Naturteamet forsøge at indgå en aftale med pågældende og lade ham udføre arbejdet på Kommunens regning.

Denne aftale blev indgået den 19. november 2024. Arbejdet blev udført i uge 48 og 49.

En god løsning for vores forening. Beplantningen er slået 1,5-2 meter ind, således at der ikke er fare for at beplantningen vokser ud i vejen. Nu kan vores græsmand slå rabatten igen, og forhåbentligt holde planterne i skak.

Ved arbejdet er vores tre hvide sten på hjørnet af Stenager og Odsvang kommet frem igen. Når vejret bliver bedre, vil vi male stenene op igen.

Ad 3:

Jørn gennemgik den økonomiske status.

Vi har en formue der fordeler sig med kr. 29.461,12 på foreningskonto og en kassebeholdning på kr. 372,-.

Status godkendt.

Ad 4:

Der var ikke modtaget henvendelser fra foreningens medlemmer.

Ad 5:

Hjemmesiden bliver løbende opdateret med relevant materiale.

Skulle der være medlemmer, der ligger inde med billeder fra området, er man velkommen til at sende dem til et bestyrelsesmedlem, for at få flere/nye billeder på hjemmesiden.

Ad 6:

Dette foreningsårs sidste bestyrelsesmøde er planlagt til afholdelse søndag den 6. april 2025 kl. 1000 hos Charlotte.

Dato for generalforsamlingen er 25. maj 2025 i Odden forsamlingshus.

Ad 7:

Der er kommet nye ejere i foreningen.

Digeager 1, blev den 1. oktober 2024 overtaget af Helene Marie Hallre og Thomas Gullbæk Jørgensen, København K., og Maja Schick Sommer og Jesper Salomonsen Sommer, Værløse.

På Granitager 15 er der pr. 31. december 2024 sket overdragelse til børnene, således at

Krista Becker Søndergaard fra Hillerød, og Karsten Bangsbo Becker fra Helsinge, er indtrådt som ejere med hovedparten af ejerskabet.

Velkommen til dem.

Odsherred Kommune inviterede den 26. november 2024 til et WEB-seminar med emnet: ”Undgå vandproblemer – sådan beskytter du dit sommerhus.”

Dette seminar blev afviklet den 28. november 2024 i tiden 2000 – 2130.

Vi sendte invitationen ud til vores medlemmer i foreningen, således den enkelte havde mulighed for at deltage, hvis der var interesse for det.

Jan deltog på bestyrelsens vegne.

Seminaret havde følgende indhold:

* **Velkomst:** fra Klimateamet.
* **Samarbejde med FSiO om klimatilpasning:** Få en kort introduktion til FSiO, og hør om igangværende klima-tilpasningstiltag.
* **Vandløbsvedligeholdelse:** Lær hvordan du vedligeholder dit vandløb eller dine dræn for at sikre, at vandet kan løbe frit og effektivt i dit område.
* **Kort om høj grundvandsstand:** Hør om det terrænnære grundvand.
* **Kort om spildevand:** Spildevands-håndteringen i sommerhusområderne, og muligheder for at håndtere både regnvand og spildevand på små grunde, hvor pladsen kan være begrænset.
* **Kort om kystbeskyttelse:** Hør om dine muligheder, hvis du har sommerhus i et særligt udsat kystområde, samt hvilke beskyttelsestiltag der allerede er på plads, og hvilke der er på vej.
* **Information fra beredskabet:** Hvad du skal gøre, hvis der varsles ekstremt vejr, og hvordan du bedst forbereder dig på oversvømmelser eller stormflod.
* **Opsummering:** Vi afrunder med de vigtigste pointer og handlemuligheder, du kan tage med dig. FSIO informerer desuden om relevante arbejdsgrupper og netværk, du kan blive en del af.

Enighed om at vi ligger materialet ud på vores hjemmeside til orientering for vores medlemmer.

Jan Andersen

Sekretær